*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2015. gada 24. novembra**

**noteikumos Nr. 661 “Ar radiācijas drošību saistīto būvju būvnoteikumi”**

Izdoti saskaņā ar Būvniecības likuma

5. panta pirmās daļas 2. punktu

un otrās daļas 8. punktu

Izdarīt Ministru kabineta 2015. gada 24. novembra noteikumos Nr. 661 “Ar radiācijas drošību saistīto būvju būvnoteikumi” (Latvijas Vēstnesis, 2015, 238. nr.; 2018, 123., 191. nr.) šādus grozījumus:

1. Papildināt noteikumus ar 3.1 un 3.2 punktu šādā redakcijā:

“3.1 Ar radiācijas drošību saistīto būvju būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.

3.2 Ja būvniecības ierosinātājs saskaņā ar Būvniecības likuma 24. panta divpadsmito daļu dienestā iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā četros eksemplāros (viens – dienestam, otrs – būvniecības ieceres izstrādātājam, trešais – būvniecības ierosinātājiem, ceturtais – birojam) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.”

2. Papildināt noteikumus ar 10.1 punktu šādā redakcijā:

“10.1Ja būvniecība vai nodošana ekspluatācijā ir plānota pa būves kārtām, būvniecības ierosinātājs iesniedz būvniecības informācijas sistēmā būvdarbu uzsākšanas nosacījumu izpildei nepieciešamos dokumentus un informāciju atsevišķi par katru būves kārtu, tai skaitā norādot tajā realizējamos objektus (objekta kadastra apzīmējums, ja tāds ir piešķirts).”

3. Izteikt 12., 13. un 14. punktu šādā redakcijā:

“12. Būvniecības ieceres dokumentāciju izstrādā elektroniski un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.

13. Persona, ierosinot jebkura veida būvniecību, būvniecības informācijas sistēmā būvniecības ieceres iesniegumam (1. pielikums) pievieno:

13.1. īpašuma, valdījuma vai lietojuma tiesību apliecinošus dokumentus, ja attiecīgā informācija nav pieejama valsts publiskajos reģistros;

13.2. saskaņojumu ar trešajām personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14.panta 1.1 un 1.2 daļā minētajā gadījumā;

13.3. citus dokumentus atbilstoši vietējās pašvaldības teritorijas plānojumā, lokālplānojumā vai detālplānojumā (ja tāds ir izstrādāts) noteiktajam.

14. Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu (piemēram, vienošanās), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Trešo personu saskaņojumu pievieno būvniecības informācijas sistēmā.”

4. Izteikt 15. punkta ievaddaļu šādā redakcijā:

“15. Ierosinot būves jaunu būvniecību, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

5. Izteikt 15.8. apakšpunktu šādā redakcijā:

“15.8. citus dokumentus, ja to nosaka normatīvie akti;”

6. Izteikt 16.punkta ievaddaļu šādā redakcijā:

“16. Ierosinot būves novietošanu, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

7. Izteikt 16.6. apakšpunktu šādā redakcijā:

“16.6. citus dokumentus, ja to nosaka normatīvie akti;”

8. Izteikt 17. punkta ievaddaļu šādā redakcijā:

“17. Ierosinot būves vai tās daļas atjaunošanu, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

9. Izteikt 18. punkta ievaddaļu šādā redakcijā:

“18. Ierosinot būves vai tās daļas pārbūvi, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

10. Izteikt 19. punkta ievaddaļu šādā redakcijā:

“19. Ierosinot būves vai tās daļas konservāciju, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

11. Izteikt 20. punkta ievaddaļu šādā redakcijā:

“20. Ierosinot būves nojaukšanu, dienestā iesniedz šo noteikumu 13. punktā minētos dokumentus, būvniecības informācijas sistēmā aizpildītu būvniecības iesniegumu un pievieno būvprojektu minimālā sastāvā, kurā ietver:”

12. Izteikt 22. punktu šādā redakcijā:

“22. Dienests Būvniecības likuma 12. panta ceturtās daļas 1. punktā noteiktajā termiņā izvērtē būvniecības iesniegumu un šajos noteikumos norādītos dokumentus un būvniecības informācijas sistēmā pieņem lēmumu par būvatļaujas izsniegšanu vai atteikumu izsniegt būvatļauju. Dienests būvatļaujā ietver būvniecības iesnieguma 1.1.1., 1.1.2., 1.2., 1.3., 1.4., 2.1., 2.2., 2.3., 2.4., 2.6., 2.7.1., 2.7.2., 2.7.3. apakšpunktā, 3. un 5. punktā norādīto informāciju par būvniecības ieceri, kā arī būvatļaujas nosacījumus un to izpildes termiņus.”

13. Izteikt 24. punktu trešo teikumu šādā redakcijā:

“Būvatļaujā iekļautie nosacījumi būvdarbu uzsākšanai jāizpilda piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.”

14. Svītrot 36.1.4. un 36.1.5. apakšpunktu.

15. Svītrot 37.1.4. un 37.1.5. apakšpunktu.

16. Izteikt 38.2. apakšpunktu šādā redakcijā:

“38.2. būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;”

17. Svītrot 42. punkta trešo teikumu.

18. Svītrot 43. punkta trešo teikumu.

19. Izteikt 46. punktu šādā redakcijā:

“46. Būvprojekta ekspertīzes atzinumu pievieno būvniecības informācijas sistēmā.”

20. Svītrot 47. punktu.

21. Izteikt 48. punktu šādā redakcijā:

“48. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 14. punktā minētajā gadījumā.”

22. Aizstāt 50. punktā vārdus “būvatļaujā par projektēšanas nosacījumu izpildi” ar vārdiem “par projektēšanas nosacījumu izpildi būvniecības informācijas sistēmā”.

23. Izteikt 52. punktu šādā redakcijā:

“52. Būvniecības ierosinātājs šo noteikumu 51. punktā lēmumā norādītos trūkumus, ko konstatējis dienests, novērš būvatļaujas projektēšanas nosacījumu izpildes termiņa laikā.”

24. Papildināt 53. punktu aiz vārda “dokumentus” ar vārdiem “un informāciju”.

25. Aizstāt 54. punktā vārdus “visus būvatļaujā norādītos dokumentus” ar vārdiem “būvniecības informācijas sistēmā visus būvatļaujā norādītos dokumentus un informāciju”.

26. Izteikt 54.3. apakšpunktu šādā redakcijā:

“54.3. būvatļaujā norāda būvdarbu veicēju un pieaicinātos būvspeciālistus.”

27. Izteikt 55. punktu šādā redakcijā:

“55. Būvdarbu laikā var mainīt būvdarbu veicēju un pieaicināto būvspeciālistu, ja par to informē dienestu un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš. Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.”

28. Aizstāt 55.1punktā vārdus “būvvaldē iesniedz” ar vārdiem “būvniecības informācijas sistēmā iesniedz”.

29. Aizstāt 58. punktā vārdus “ja dienestā ir uzrādīta aktuālā būves kadastrālās uzmērīšanas lieta (būvei, kurai normatīvajos aktos ir paredzēta kadastrālā uzmērīšana) un iesniegts” ar vārdiem “ja dienestam būvniecības informācijas sistēmā ir pieejama aktuāla ēkas kadastrālās uzmērīšanas lieta un pievienots”.

30. Svītrot 61.1. apakšpunktu.

31. Papildināt noteikumus ar 61.1 punktu šādā redakcijā:

“61.1 Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc dienesta atzīmes izdarīšanas par būvdarbu nosacījumi izpildi.”

32. Izteikt 63. punktu šādā redakcijā:

“63. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

33. Izteikt 65. punktu šādā redakcijā:

“65. Būvdarbu veicējs, izskatot būvprojektu, pārliecinās par detalizētāku papildu rasējumu nepieciešamību. Ja būvdarbu veicējs nav pieprasījis detalizētākus rasējumus vai pats nav tos izstrādājis, būvdarbu veicējs ir atbildīgs par iespējamām sekām. Detalizētākus rasējumus var izstrādāt arī būvdarbu gaitā, un tie pievienojami būvniecības informācijas sistēmā un saskaņojami ar būvprojekta izstrādātāju un būvniecības ierosinātāju.”

34. Aizstāt 66. punktā vārdus “iesniedz birojā” ar vārdiem “iesniedz būvniecības informācijas sistēmā”.

35. Izteikt 70.punktu šādā redakcijā:

“70. Pirms attiecīgo būvdarbu uzsākšanas darbu veikšanas projektu, pamatojoties uz akceptēto būvniecības ieceres dokumentāciju, izstrādā galvenais būvdarbu veicējs, bet atsevišķiem un speciāliem darbu veidiem – atsevišķu būvdarbu veicēji. Izstrādājot darbu veikšanas projektu, ievēro darbu organizēšanas projektā vai darbu organizēšanas shēmā norādīto, ja tāds ir izstrādāts. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.”

36. Papildināt noteikumus ar 70.1 punktu šādā redakcijā:

“70.1 Darbu veikšanas projektā iekļauj:

70.11. darbu veikšanas kalendāra grafiku;

70.12. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota būves, ceļu un inženiertīklu esošā situācija;

70.13. sagatavošanas darbu un būvdarbu aprakstu;

70.14. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

70.15. galveno būvmašīnu darba grafiku;

70.16. nepieciešamo speciālistu sarakstu darbu veikšanai būvobjektā;

70.17. nepieciešamos būvju nospraušanas darbus;

70.18. pagaidu tehnoloģisko konstrukciju pamatotus risinājumus;

70.19. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

70.110. būvmašīnu, tehnoloģiskā un montāžas aprīkojuma sarakstu;

70.111. skaidrojošu aprakstu;

70.112. darbaspēka kustības grafiku;

70.113. būvizstrādājumu transportēšanas nosacījumus un to novietošanas vietas būvlaukumā.”

37. Izteikt 72. punktu šādā redakcijā.

“72. Darbu veikšanas projektu ekspluatācijā esošas būves atjaunošanai vai pārbūvei, kas jāveic, nepārtraucot būves ekspluatāciju, izstrādā, ievērojot būvniecības ieceres dokumentācijā iekļauto skaidrojošo aprakstu vai darbu organizēšanas projektu, kā arī ievērojot šo būvju īpašnieku vai lietotāju noteikumus un situāciju objektā.”

38. Izteikt 74. punktu šādā redakcijā:

“74. Darbu veikšanas projektu pievieno būvniecības informācijas sistēmā.”

39. Svītrot 75. punktu.

40. Aizstāt 81. punktā vārdu “sastādot” ar vārdiem “izveidojot un apstiprinot būvniecības informācijas sistēmā”.

41. Aizstāt 82. punktā skaitļus un vārdus “(5., 6. un 7. pielikums)” ar vārdiem “kas izveidots un apstiprināts būvniecības informācijas sistēmā”.

42. Izteikt 82.1 punktu šādā redakcijā:

“82.1Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

43. Izteikt 82.2 punkta ievaddaļu šādā redakcijā:

“82.2 Atbilstoši veiktajiem būvdarbiem nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktam pievieno būvniecības informācijas sistēmā, ja tie nav pievienoti būvdarbu žurnālam, šādus dokumentus:”

44. Izteikt 83. punktu šādā redakcijā:

“83. Nav pieļaujama būvdarbu turpināšana, ja būvniecības ierosinātājs vai būvuzraugs (ja tiek veikta būvuzraudzība) un būvdarbu veicēju pārstāvji nav izveidojuši un apstiprinājuši iepriekšējo segto darbu pieņemšanas aktu. Ja būvuzraugs vai autoruzraugs konstatē veikto darbu neatbilstību būvprojektam vai būvdarbu tehnoloģijas prasībām, turpmākie darbi jāpārtrauc, veicot attiecīgu ierakstu būvdarbu žurnālā un norādot izpildes termiņu. Darbus turpina tikai pēc tam, kad visi apstiprinājuši attiecīgo segto darbu pieņemšanas aktu.”

45. Aizstāt 84. punktā vārdu “sastāda” ar vārdiem “izveido un apstiprina būvniecības informācijas sistēmā”.

46. Papildināt 97. punktu aiz vārdiem “par to” ar vārdiem “būvniecības informācijas sistēmā”.

47. Izteikt 110. punktu šādā redakcijā:

“110. Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par būves gatavību ekspluatācijai vai būves nojaukšanu, tās atbilstību tehniskajiem noteikumiem un normatīvo aktu prasībām.”

48. Aizstāt 111. punktā skaitli un vārdu “14 dienu” ar skaitli un vārdu “10 darbdienu”.

49. Izteikt 112. punktu šādā redakcijā:

“112. Ierosinot būves vai tās daļas pieņemšanu ekspluatācijā, būvniecības ierosinātājs birojā iesniedz būvniecības informācijas sistēmā aizpildītu apliecinājumu par būves vai tās daļas gatavību ekspluatācijai vai būves nojaukšanu (8. pielikums)un pievieno šādus dokumentus:

112.1. būvprojekta izmainītās daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

112.2. izpildmērījumu plānu, tai skaitā vertikālo uzmērījumu;

112.3. būvuzrauga pārskatu par būvuzraudzības plāna izpildi;

112.4. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību un tie nav pievienoti būvdarbu žurnālam;

112.5. ēkas vai telpu grupas kadastrālās uzmērīšanas lietu;

112.6. ēkas energoefektivitātes pagaidu sertifikātu, kas izdots saskaņā ar normatīvajiem aktiem ēku energoefektivitātes jomā, ja ēkai veikti energoefektivitātes pasākumi.”

50. Aizstāt 112.1 punktā vārdu “paraksta” ar vārdiem “apstiprina būvniecības informācijas sistēmā”.

51. Svītrot 113. punktu.

52. Izteikt 116. punktu šādā redakcijā:

“116. Birojs novērtē būves vai tās daļas gatavību ekspluatācijai vai būves nojaukšanas un teritorijas sakārtošanas darbus, pamatojoties uz birojā iesniegtajiem šo noteikumu 112. punktā minētajiem dokumentiem, būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par būves vai tās daļas un inženiertīklu gatavību ekspluatācijai, ēkas energoefektivitātes pagaidu sertifikāts), kā arī atbilstību normatīvajiem aktiem būvniecības jomā un būvprojektam.”

53. Papildināt 118. punktu aiz vārdiem “veikto būves nojaukšanu” ar vārdiem “vai būvniecības informācijas sistēmā nav pieejama attiecīgā informācija un dokumenti”.

54. Aizstāt 120. punktā vārdus “ir parakstīti” ar vārdiem “būvniecības informācijas sistēmā ir pieejami”.

55. Svītrot 120.1 punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

56. Aizstāt 121. punktā skaitli un vārdu “14 dienu” ar skaitli un vārdu “10 darbdienu”.

57. Izteikt 132. punktu šādā redakcijā:

“132. Būves īpašniekam vai, ja tāda nav, tiesiskajam valdītājam atbilstoši Nekustamā īpašuma valsts kadastra likumam pēc inženierbūves pieņemšanas ekspluatācijā ir pienākums ierosināt Valsts zemes dienestā datu reģistrāciju vai aktualizāciju Nekustamā īpašuma valsts kadastra informācijas sistēmā.”

58. Papildināt noteikumus ar 8. nodaļu šādā redakcijā:

**“8. Būvniecības administratīvais process, neizmantojot būvniecības informācijas sistēmu**

133. Šajā nodaļā noteiktās prasības attiecas uz Būvniecības likuma pārejas noteikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

134. Būvniecības ieceri ierosina un plānotajai būvniecībai nepieciešamo dokumentāciju izstrādā, ievērojot šo noteikumu 2. nodaļā noteikto.

135. Būvniecības ieceres dokumentāciju, būvprojektu, kā arī izmainītās būvprojekta daļas, izstrādā četros eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu.

136. Trešo personu saskaņojumu noformē uz būvprojekta ģenerālplāna (uz derīga topogrāfiskā plāna pamatnes izstrādāts projektējamās teritorijas vispārīgais plāns būvprojekta sastāvā ar būvju, labiekārtojuma elementu un inženiertīklu piesaisti zemes gabalam) vai kā atsevišķu dokumentu, lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu.

137. Dienests izskata saņemto būvniecības ieceres dokumentāciju un pieņem lēmumu saskaņā ar Būvniecības likumā un šo noteikumu 3. nodaļā noteikto.

138. Būvprojektu izstrādā, ievērojot šo noteikumu 5.1. un 5.2. apakšnodaļā noteikto.

139. Ja būvprojekta izstrādes laikā būvniecību regulējošo normatīvo aktu tehniskās prasības, inženiertīklu pieslēgšanās vai to šķērsošanas tehniskās prasības vai tehnisko vai īpašo noteikumu prasības nevar izpildīt, saskaņošanu veic, ievērojot šo noteikumu 5.3. apakšnodaļā noteikto. Atzīmi par saskaņojumu izdara uz būvprojekta ģenerālplāna vai atbilstoši izmaina tehniskos risinājumus.

140. Būvprojekts ekspertīzi veic, ievērojot šo noteikumu 5.4. apakšnodaļā noteikto. Būvprojekta ekspertīzes atzinumu pievieno būvprojekta dokumentācijai.

141. Būvprojektu saskaņo un to izskata, ievērojot šo noteikumu 5.5. apakšnodaļā noteikto.

142. Būvniecības ierosinātājs iesniedz dienestā būvdarbu uzsākšanas nosacījumu izpildei nepieciešamos dokumentus. Dienests izskata būvdarbu nosacījumu izpildei saņemto dokumentus un pieņem lēmumu saskaņā ar Būvniecības likumā un šo noteikumu 6.1. apakšnodaļā noteikto.

143. Būvdarbu žurnālu aizpilda vispārīgajos būvnoteikumos noteiktajam saturam. Būvdarbu žurnālu iesniedz reģistrācijai dienestā būvdarbu uzsākšanas nosacījumu izpildei.

144. Būvniecības ierosinātājs pirms būvdarbu uzsākšanas izsniedz būvdarbu veicējam būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju.

145. Būvdarbu veicējs pirms būvdarbu uzsākšanas izsniedz katram atsevišķu būvdarbu veicējam tam nepieciešamo būvniecības ieceres dokumentāciju.

146. Būvdarbus, tā veikšanas un izpildes dokumentāciju (piemēram, darbu veikšanas projekts) izstrādā, ievērojot šo noteikumu 6. nodaļā noteikto. Galveno būvasu nospraušanas aktu būvniecības ierosinātājs septiņu dienu laikā pēc tā parakstīšanas iesniedz birojā.

147. Darbu veikšanas projektu nodod atbildīgajam būvdarbu vadītājam pirms būvprojektā paredzēto darbu uzsākšanas.

148. Pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgas inženiertehniskās sistēmas (ārējā un iekšējā ugunsdzēsības ūdensapgādes sistēma, automātiskā un neautomātiskā ugunsaizsardzības sistēma) pieņem ekspluatācijā, sastādot pieņemšanas aktu ([5.](https://likumi.lv/ta/id/278199#piel5), 6. un 7. pielikums), ko paraksta būvuzraugs (ja veikta būvuzraudzība), atbildīgais būvdarbu vadītājs un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 82.2 punktā noteiktos dokumentus.

149. Ja būvdarbu pārtraukšanas vai apturēšanas dēļ nepieciešams veikt būves vai tās daļas konservāciju, ievēro šo noteikumu 6.6. apakšnodaļā noteikto.

150. Būvniecības ierosinātājs, ierosinot būves vai tās daļas pieņemšanu ekspluatācijā vai būves nojaukšanas darbus, iesniedz birojā šo noteikumu 7. nodaļā noteiktos dokumentus attiecīgajiem būvdarbiem. Papildus iesniedz šādus dokumentus:

150.1. būvdarbu žurnālu kopā ar būvdarbu izpildes dokumentāciju,

150.2. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

150.3. institūciju atzinumus par būves vai tās daļas gatavību ekspluatācijai vai ēkas nojaukšanu;

150.4. tehnisko noteikumu izsniedzēju atzinumus par inženiertīklu gatavību ekspluatācijai;

150.5. ēkas energoefektivitātes pagaidu sertifikātu, ja to nosaka normatīvie akti ēku energoefektivitātes jomā.

151. Būves vai tās daļas pieņemšanu ekspluatācijā vai būves nojaukšanas darbus pieņem birojs šo noteikumu 7. nodaļā noteiktos lēmumus, ievērojot šajos noteikumos noteiktos termiņus lēmumu pieņemšanai. Attiecīgie termiņi skaitāmi no dienas, kad birojā iesniegti dokumenti, kas nepieciešami, lai attiecīgos būvdarbus pieņemtu ekspluatācijā.

152. Būvniecības ierosinātājs nodod glabāšanā biroja arhīvā šādus dokumentus:

152.1. apliecinājumu par būves vai tās daļas gatavību ekspluatācijai vai būves nojaukšanu;

152.2. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

152.3. institūciju atzinumus par būves vai tās daļas gatavību ekspluatācijai vai būves nojaukšanu;

152.4. tehnisko noteikumu izsniedzēju atzinumus par inženiertīklu gatavību ekspluatācijai;

152.5. izpildmērījumu plānu;

152.6. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību.

153. Būves īpašnieks vai, ja tāda nav, tiesiskais valdītājs atbilstoši Nekustamā īpašuma valsts kadastra likumam pēc inženierbūves pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā aktu par inženierbūves pieņemšanu ekspluatācijā un izpildmērījuma plānu.”

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis